Overordnete filosof

* Vi er Norges gøyeste idrettslag og det skal sportsplanen gjenspeile.
* Vi ønsker at ungene skal ha så mange berøringer med ballen som mulig
* Vi ønsker å spille en teknisk og offensiv fotball
* Vi ønsker å skape spillere som våger å prøve uten å tenke på risiko
* Vi ønsker å utvikle fotballspillere, ikke fotballsparkere
* Vi er ikke opptatt av resultater, men utvikling i prestasjoner
* Vi er spesielt opptatt av å utvikle teknikk, hurtighet og 1 mot 1 ferdighetene hos spillerne
* Vi ønsker å tilrettelegge et ekstra fotballtilbud for dem som ønsker det, med hospitering opp (eller ned), hvis noen ønsker det
* Vi har en trenerveilerder som jevnlig har trenersamlinger for å hjelpe til at alle har samme forståele og drar i samme retning

Retningslinjer for trenere

* Gi mye ros
* Vis tydelig hvordan øvelser skal gjøres, og ha et mål for øvelsen, og organisere øvelser som gjør at vi lykkes med det vi øver på
* Legge til rette for at spillere ønsker og vil ha ballkontakt
* Arrangere et foreldremøte i starten av sesongen hvor sportsplanen gjennomgås
* Tilstreb å trene på likt tidspunkt med i lag i samme aldersgruppe i utendørssesongen
* Vær forberedt til trening og ha en plan for innhold og tidsbruk
* Vær opptatt av at alle følger med når informasjon blir gitt
* Bruk fløyte
* Ta kontrollen og vær ”suveren” når du deler lag
* Unngå unødig dødtid
* Vær tydelig i tilbakemeldingene
* Samle alle spillerne på slutten av treninga for en liten prat om dagens trening. Gi hjemmelekse.

‘

Retningslinjer for spillere

* Møte til avtalt tidspunkt
* Ha på seg leggbeskyttere og annet egnet treningstøy
* Lytte til trenernes instruksjoner
* Vise respekt og toleranse over lagkamerater, trenere, dommere og øvrige involverte

Retningslinjer for treninger

* Etterstreb mange ballberøringer per spiller
* Sørg for at det blir scoret mange mål på trening
* Spilløvelser skal utgjøre minst 50 % av treningstida • Ikke bruk flere spillere på lagene enn at alle blir involvert
* Bruke banestørrelse, antall berøringer og andre begrensninger som virkemidler for å frem øvingsmomentene
* Snik inn teknikktrening ved å bruke lekøvelser med ball. Eksempler: ”stiv heks”, ”haien kommer”, ”stol – leken”, ”sjef over ballen”.
* Fellestreninger skal stimulere til egenaktivitet. Vi tror at de som bruker mest tid på fotball utenom fellestreningene, er dem som ofte blir best.
* Husk uttøyning. Viktig for bevegeligheten.

Retningslinjer for ledelse

* I EIL leter vi etter det som er positivt fordi:
* Vi vil ha frem det beste i hver enkelt spiller.
* Vi vil ha trygge og fornøyde fotballspillere.
* Vi vil fostre frem spillere som tør å spille med høy risiko.
* Ingen blir dårligere av fortjent ros.

I EIL roser vi alt som er bra og rosverdig.

I EIL roser og riser vi med stil og respekt.

I EIL roser vi mye mer enn vi riser:

* En god regel for treneren kan være ”gi minst 5 positive tilbakemeldinger for hver negativ”.

I EIL så riser vi kun:

* Dårlig innsats.
* Dårlig konsentrasjon.
* Uønsket og negativ adferd.

EIL skal være en klubb med dyktige, forutsigbare og positive ledere med stor autoritet.

Husk at kroppsspråket er en viktig del av vår lederstil…

Forslag til en trening på en time:

1. Oppvarmingsdel(10 minutter): Ballmestring. Lek med ball.

2. Ferdighetsutvikling(20 minutter): Velg ut utvalgte ferdigheter. Pasning. Skudd. Finter. Vendinger.

3. Spilldel(30 minutter). Smålagsspill. Alle må bli involvert.

4. Uttøyning med oppsummering. Samle alle spillerne til en avsluttende prat om hvordan dagens økt har vært etc. Gi forslag til egenaktivitet.

Forslag til en trening på halvannen time:

1. Oppvarmingsdel(15 minutter): Ballmestring. Lek med ball.

2. Ferdighetsutvikling(25 minutter): Velg ut utvalgte ferdigheter. Pasning. Skudd. Finter. Vendinger. 1 mot 1. Hurtighetsøvelser. Alternative spilløvelser.

3. Spilldel(50 minutter). Smålagsspill. Alle må bli involvert. Instruer på taktiske momenter.

4. Uttøyning med oppsummering. Samle alle spillerne til en avsluttende prat om hvordan dagens økt har vært etc. Gi forslag til egenaktivitet.

Tilpasset opplæring

En treners utfordring er å gi spillerne utfordringer som er tilpasset deres ferdighetsnivå. deres. Man bør etterstrebe å lage jevnbyrdige lag både på trening og i kamp.

Spillere 6 – 7 år

Retningslinjer

* Minst to trening pr. uke + kamper/turneringer
* Alle skal i utgangspunktet få spille like mye.
* Det rulleres på alle plassene i laget.

* Karakteristiske trekk for aldersgruppen (med tips):
* Koordinasjonsevnen utvikles (stor variasjon i ferdighetsnivå)
* Stor aktivitetstrang (sørg for lite dødtid på trening).
* Tar verbal instruksjon dårlig (ikke instruer mye i spillet).
* Kort konsentrasjonstid (ikke bruk for lang tid på hver øvelse).
* Idealer og forbilder står sentralt (viktig med positiv og trygg ledelse)
* Følsom for kritikk (Ikke kritiser spillerne).
* Aggresjon rettes mot lagkamerater (grip inn i konflikter tidlig, få spillerne til å skvære opp)

Treningsinnhold:

Teknikk

* Ballkontroll: Kunne føre ballen kontrollert
* Vendinger: Kunne snu kontrollert med ball
* Finter: Vise at man kan lure motstanderen
* Pasninger: Lære å bruke vrista
* Mottak: Lære å stoppe ballen kontrollert
* Skudd: På død og rullende ball. Forklare at vrista bør brukes.

Hurtighet

* Kroppsbeherskelse: Koordinasjon, frekvens, spenst gjennom leker og/eller oppsatte løyper

Taktikk

* Forsøke å sentre
* Forstå at klynge ikke lønner seg

Spillere 8 – 10 år

Retningslinjer

* Minst to trening pr. uke + kamper/turneringer
* Alle skal i utgangspunktet få spille like mye.
* Det rulleres på alle plassene i laget.

Karakteristiske trekk for aldersgruppen (med tips):

* Jevn og harmonisk vekst, tilnærmet lik hos jenter og gutter (jevnere nivå)
* Selvkritikk og lærevillighet øker (enklere å lede og utvikle)
* God utvikling av finmotorikken (gunstig alder for teknisk trening)
* Gunstig alder for påvirkning av holdninger (viktig med positiv ledelse)
* Opptatt av regler og rettferdighet (viktig med trygg og konsekvent ledelse)
* Tar fremdeles verbal instruksjon dårlig (vise øvelser)

Treningsinnhold:

Teknikk

* Føring. Stille større krav til tempo, kontroll og retningsforandringer
* Vendinger: Snu med ballen ved å bruke innside, utside, såle
* Finter: Skudd, pasning, kropps
* Pasninger: Videreutvikle teknikk med bruk av vrist
* Medtak: Legge til rette.
* Skudd: På død og rullende ball. Øve på å bruke vrista

Hurtighet

* Kroppsbeherskelse: Koordinasjon, frekvens, spenst
* Hurtighetstrening i øvelser med ball

1 mot 1

* Fokus både det offensive. Momenter: Sett fart direkte på motspiller. Gjør et utslag (eventuelt med finte) i passe avstand til motspiller.

Taktikk

* Lære hva pasningsskygge er
* Lære å møte ballen

Spillere 11 – 12 år

Retningslinjer

* Minst tre treninger pr.uke + kamper/turneringer
* Alle skal i utgangspunktet få spille like mye.
* Det rulleres på alle plassene i laget.

* Karakteristiske trekk for aldersgruppen (med tips):
* Jevn og harmonisk vekst, tilnærmet lik for jenter og gutter (jevnere nivå)
* Selvkritikk og lærevillighet øker (er enkle å lede og påvirke)
* God utvikling av finmotorikken (gunstig alder for teknisk trening)
* Gunstig alder for påvirkning av holdninger (viktig å være et godt forbilde
* Kan ta imot verbal instruksjon
* Opptatt av regler og rettferdighet (viktig med trygg og konsekvent ledelse)

Treningsinnhold:

Teknikk

* Ballmestring og skjerming
* Føring: Stille større krav til tempo, kontroll, retningsforandringer
* Vendinger: Kunne snu med ball ved bruk av innside, utside, såle, Cruyff, step-over
* Finter: Skudd, pasning, kropps, stepover, oversteg
* Pasninger: vrist, utside, innside halvtliggende vrist
* Medtak: Legge ballen til rette ved hjelp av innside, utside, lår
* Heading: Spillerne skal lære å bruke panna.
* Skudd. Vrist og volley

Hurtighet

* Kroppsbeherskelse: Koordinasjon, frekvens, spenst
* Hurtighetstrening både med og uten ball

1 mot 1

* Fokus både det offensive. Momenter: Sett fart direkte på motspiller. Gjør et utslag (eventuelt med finte) i passe avstand til motspiller.

Taktikk

* Lære å bevege seg ut av pasningsskygge
* Lære seg å skape rom ved å bruke bredde
* Lære seg å utnytte overtall

**9/11 er fotball: Aldersgruppen 13-14 år, smågutt:**

**Vi er Norges gøyeste fotball lag**

**Karakteristisk for gruppen:**

* Store forskjeller i fysisk og mental utvikling
* Spillere er svært rettferdighetsbevisste
* Noen har kraftig lengdevekst
* Spillere blir prestasjonsbevisste
* Motorikken er i god utvikling
* Holdninger blir lett skapt
* Konsentrasjonsevnen er i god utvikling
* Spillere er ærgjerrige og lærenemme
* Mange er psykisk labile
* Kreativiteten er i god utvikling
* Store variasjoner i prestasjonsevnen og humør hos enkelte

**Trenings og kamptilbud:**

Tre treninger pr. uke inkludert kamper er veiledende. Treningstilbud bør også gis i oktober, november og desember. Deltakelse i lokale cuper og Norway-cup eventuelt Dana-cup. Egentrening og allsidige idrettsaktivitet er fortsatt viktig. Spillere med særlige forutsetninger får tilbudet om deltagelse i ”utviklingsgruppe”. Spillere som blir tatt ut til Eidanger Fotballs spillerutviklingsprosjekt må drive egentrening.

Her er det viktig i denne aldersgruppa å få fram at de med særlige forutsetninger gjelder de som presterer best i kamp og trening i tillegg til de som er nest best men har stor treningsvilje. Hvem vet hvem som er best om 8-10 år?

Det må fortsatt tilstrebes et samarbeid med øvrige grupper i Eidanger. Alle må få god spilletid, men de som trener mest må få spille mest! Hospitering og utvidet kamp/treningstilbud for de med best forutsetninger!

**Mål for opplæringen:**

* Alle skal få et tilbud om trening og kamper
* Videreutvikle isolerte tekniske ferdigheter
* I større grad bruke teknikk inn i rett taktisk sammenheng
* Gjøre spillere kjent med knagger som posisjonering, spill i lengderetningen, press/sikring, gunstige avstander
* Organisere laget i en 1:4:3:3 – formasjon
* 9`er – organisere laget i 1:4:3:1 / 1:3:2:3 – formasjon
* Stimulere for egentrening/større ansvar for egen utvikling
* Utvikling av enkeltspillere/lag viktigere enn lagets resultater (langsiktighet).
* Begynnere rolletrening (Kartlegge rollekrav)

**Taktisk/teknisk påvirkning:**

Arbeidet med å utvikle de samme ferdighetene som beskrevet under aldersgruppa 11-12 år må fortsette. Innsidepasningen bør også suppleres med halvtliggende vristspark (langpasning).

**I tillegg bør følgende trenes på:**

* heading: Utvikle mot og rett teknikk.
* vending: Hurtige vendinger med og uten motstander i rygg.
* takling: Evnen til å vinne dueller, snappe fra motstander (vinne foran)
* 1 mot 1: Utvikle evnen til å utfordre og drible motstander.
* 2 mot 1: Evnen til å skape og utnytte 2 mot 1-situasjoner.

Sammen med utviklingen av ferdighetene beskrevet på forrige side, må spillerne lære seg å nyttiggjøre seg ferdighetene i spill (funksjonalitet). En vakker finte eller vending har liten verdi hvis spilleren mister ballen i neste trekk. Hvor ofte ser vi ikke spillere lykkes med det vanskelige, men mislykkes med enkle ting. Spillerne må nå få praktisk innføring i noen sentrale fotballbegrep:

* forsvar: Soneforsvar forsvar/midtbane ( Avstander i og mellom ledd ), 1F-rollen (lede mostander til rett side – inn eller utover ), sikring ( Relasjon mellom 1F og 2F ), forflytningsevnen ( tempo – sprint ikke jogge )
* angrep: Frispilling fra keeper, vending av spill ( Når og Hvor ), øve på trekantkombinasjoner (bredde/dybde), øve på å få frem offensive backer, bevegelse rundt ballfører ( inn og ut av rom )

Det bør settes opp gode tekniske øvelser under plexiglass på ballvegger som blir montert rundt nedre bane. Spillerne får gjennomgått øvelsene flere ganger årlig, de kan drive egentrening ved å bruke øvelsene. Klubben arrangerer teknikkkvelder/dager der ulike diplomer og teknikkpokaler kan oppnås ved oppnådde ferdigheter.

**Fysisk påvirkning:**

All trening i fotball har med prioriteringer å gjøre. Selv er vi av den oppfatning at "alt" kan trenes med ball! Utholdenhet er viktig, men langt fra like viktig som ferdighetsutvikling i denne alderen! Alt for ofte ser vi unge utøvere gampe i flokk uten ball. Hvorfor ikke dra inn ballen? Har alle utøverne likt behov? Dersom man av kapasitetsgrunner ikke har tilgang til treningsbane, kan ha lett styrketrening med egen kropp som belastning, anbefales.

Sirkel/intervall – betont trening av mage, rygg, knestrekkere/bøyere, hofteleddsbøyere og generelt overkropp, kan være et alternativ. Utholdenhetstrening bør søkes gjennom intensitet i spill, men spillerne bør motiveres til å bruke skogen vi har rundt oss til   
  
  
joggeturer. Langkjøring 45 minutter til 1,5 time i pratetempo er bra og "legge i bunn". Unntaksvis utholdenhetstrening på fellesøkter!

Hurtighetstrening der ballen er en selvfølge å ha med, bør være en naturlig del av minst en økt i uka. Legges tidlig etter god oppvarming. Varighet 15-20 minutter, gode pauser høy intensitet. Bevegelighetstrening gjennom god uttøyning er en selvfølge!

Koordinasjonstrening i form av for eksempel lekpreget aktiviteter er positivt! Husk store individuelle forskjeller på utøverne!

Sosial og holdningsmessig påvirkning:

Respekt, toleranse og disiplin skal fremdeles være bærende stikkord for oppførsel på og utenfor banen (se også aldersgruppen 11-12 år).

**Større krav til spillernes evne til å ta ansvar bør nå stilles:**

* frammøte til trening. Klar 10 minutter før treningsstart
* holde orden i eget utstyr og i garderober
* unngå kjefting, krangel og banning. Oppmuntring og hjelp skaper bedre spillere
* skolearbeid før trening, men planlegging er stikkordet!
* meld alltid forfall til trening og kamp dersom forhindret
* man kan stille krav om at spillerne skal gjøre sitt beste

**Råd til gjennomføring:**

* still nå krav til kvalitet i utføring og oppdra spillerne til å stille krav til seg selv. Ingen utvikling gjennom slurv!
* spillerne må forstå nødvendigheten av at mange repetisjoner med kvalitet er det som gir framgang
* konsentrasjon, interesse og entusiasme må inn i treningsarbeidet, samtidig må spillerne oppdras til selv å se nødvendigheten
* treningene må ha et mål/tema som kommer klart frem for spillerne
* husk ros til spillerne som tar ansvar
* utvikling av enkeltspilleren er viktigere enn lagresultater!
* keeperne bør få egen trening – også et fokus på fotarbeidet

**Aktiviteter:**

* Spill i noe større grupper (1:6:6, 1:7:7 etc.) bør være fremtredende
* Konsentrer om ett tema, og overfør til helhet.
* Råd tråd gjennom treningen
* Spill 6:6 opp til 11 mot 11, skap kamplikt klima
* Skap gode bilder!

**Gutt 15-16 år:**

**Karakteristisk for aldersgruppen:**

* Ekstrem vekstperiode
* Sterke sosiale behov
* Gutter utvikler større muskulatur enn jentene
* Kreativitet i sterk utvikling
* Kordinasjonsevnen i fin utvikling
* Dårlig harmoni mellom fysisk og mental utvikling
* Variabel opptreden; pubertetsalder, usikker
* Sterk vekst av kretsløpsorganene
* Sjenert, tøff utad, aggressiv

**Trenings og kamptilbud:**

På dette nivået er det naturlig at det blir et skille i tilbudet til de som vil mest! Vi må være mest opptatt av treningstalentet! Det vil være feil å felle framtidsdom over en ung spiller i denne aldersgruppen. Vi må derfor sette motivasjon, interesse og ferdigheter som nummer en ved deling. Kartlegging av spillere i oktober hver høst. Guttespillere kan bli vurdert oppflyttet til å trene/spille fast på juniornivå – dersom spiller er moden!

**Treningsgruppe 1. (16-18 spillere)**

* trening/kamp 4-5 ganger i uka
* treningstilbud 2-3 ganger i uka i november/desember/sommer
* dersom egen talentgruppe i Eidanger Fotball, ekstratilbud
* tilpasning mot kretsaktiviteter for de beste
* deltagelse i Dana- eventuelt Norway-cup, 1-2 innendørscuper, 1 høst-cup
* forholdet mellom trening og kamper bør helst være 3:1, minimum 2:1 (Dvs. minimum 2 treninger mellom hver kamp)
* utstrakt bruk av hospitering
* Den sosiale biten er viktig å ivareta. Av den grunn er det viktig at alle trener samme dag og til samme tid. Spillere i gruppe 2 kan da lettvint rullere inn i gruppe 1. Mange spillere er kamerater på tvers av gruppene. En slik ordning vil hindre et stort frafall av spillere i gutte og jr.tiden

**Treningsgruppe 2.**

* trening/kamp 2-3 ganger i uka
* for de mest motiverte; sammen med gruppe i november/desember/sommer
* deltakelse i 1-2 cuper
* Den sosiale biten er viktig å ivareta. Av den grunn er det viktig at alle trener samme dag og til samme tid. Spillere i gruppe 2 kan da lettvint rullere inn i gruppe 1. Mange spillere er kamerater på tvers av gruppene. En slik ordning vil hindre et stort frafall av spillere i gutte og jr.tiden.

**Mål for opplæringen:**

* Alle skal få et seriøst tilbud om treninger og kamp
* Utvikle enkeltspilleren viktigere enn lagresultater
* Utvikle spillere mot primært, Eidanger Fotballs A-lag sekundært
* Utvikle selvstendige fotballspillere
* Være opptatt av spillestil (Eidanger Fotball stilen) og rolleferdigheter
* Organisere laget i en 1:4:3:3 – formasjon
* Arbeide med hva som må til for å bli toppspiller
* Videreutvikle taktisk forståelse og teknisk ferdighet
* Spillerne skal testes på styrke, hurtighet og utholdenhet

**Taktisk/teknisk påvirkning:**

Den tekniske ferdighetstreningen står fremdeles sentralt, men treningen må i større grad rettes mot rolletrening og den taktiske dimensjonen må sterkt inn, i hvert fall i gruppe 1. Følgende ferdigheter er sentrale:

* mottak/medtak – retningsbestemt
* Keepertrening må prioriteres – fokus også på fotarbeidet
* Relasjonen mellom 1F og 2F
* Pasningsstolthet – kvalitet og tanke bak pasningen
* Vending – ut av presset fra motstander
* Skape og utnytte overtallssituasjoner
* Skudd – avslutningsferdighet
* Skape 2:1 med offensive backer

På fellestreninger bør temabaserte treninger være en sentral faktor for oppbyggingen av økten. Ferdighetene bør vektlegges mot roller og demmes rollekrav. Nytt nå er at man kan stille store krav til kvalitet – hele tida!

**Spillerne må få et forhold til/følge følgende begrep:**

* forsvar: Soneforsvar hele laget ( Avstander i og mellom ledd ), sikring ( Relasjon mellom 1F og 2F ), forflytningsevnen ( tempo – sprint ikke jogge ), pressfasen etter ball tap (når tillater klimaet dette ), låse av motstanders frispilling ( fremtvinge utspill fra keeper )
* angrep: Frispilling fra keeper, vending av spill (bredde/dybde), sette opp og utnytte trekantkombinasjoner og overtallsspill, bevegelse rundt ballfører ( skaper og utnytte rom, øve på å tre pasninger gjennom ledd ( inn i prioriterte rom – mellomrom sentralt/siderom ), øve på gjennombruddspasning mellom motstanders back og stopper til kantspiller

**Fysisk påvirkning: Må periodiseres og individualiseres! (Ref fysisk ståsted)**

* Lett styrketrening et par ganger pr. uke. Kropp som belastning, gjerne i intervallform, overkropp/strekkapparat.
* Utholdenhet trenes primært gjennom intensitet i spill. Spillerne i treningsgruppe 1 må legge inn egentrening her minst en gang pr. uke. Dette kanskje i form av langkjøring, skigåing, svømming eller sykling. 4-minuttere med pulstelling positivt
* Hurtighet bør vektlegges på felles treninger et par ganger i uka. Husk god oppvarming/uttøyning. Ca. 15 minutter med kvalitet, og bring inn ballen hvis mulig.
* Bevegelsestrening legges inn i alle pauser og avslutter naturlig kamper/treninger.
* Koordinasjon hører naturlig med. Vær kreativ og oppmuntre i tillegg spillerne til å drive med aerobic etc. spesielt etter avsluttet høstsesong.

**Sosial og holdningsmessig påvirkning - utvikle forståelse for:**

* Konsekvenser dersom man vil bli svært god, er å trene mye og riktig og at man må prioritere bort noe
* At skole er viktigere enn fotball, men god planlegging er nøkkelen til begge!
* Utvikle ansvar for hverandre, opptre oppmuntrende og inkluderende!
* Alle kan ikke bli like gode! Oppmuntre til å satse på leder, trener, dommer som et alternativ (refr. særlig gruppe 2)
* Mobbing og rus er ikke forenlig med idretten!
* Egentrening må til, men spillerne trenger hjelp til både innhold og struktur
* Se for øvrig smågutt

**Råd til gjennomføring:**

* Fastere roller (men ikke nødvendigvis "fastlåste")
* Kvalitet, ansvar og humør, bør gjennomsyre aktiviteten!
* Utvikling av enkeltspillere viktigere enn lagresultater!
* ”å være rettferdig er å behandle ulikt"

**Aktiviteter:**

* Spill i større grupper (1:8:8, 1:9:9 etc.) for å skape kamplike situasjoner
* Konsentrer om ett tema, og overfør til helhet.
* Råd tråd gjennom treningen
* Skap gode bilder!

**Ellers :**

* alle spillere i treningsgruppe 1 skal ha kontrakter
* det stilles krav til at alle trenere bør ha trener 2 kurs
* Hurtighet – og utholdenhetstesting

# Avdeling A-lag herrer

# Vi er Norges gøyeste idrettslag

Når det gjelder Eidanger Fotballs A-lag skal det i Sportsplanen ikke legges sterke føringer for drift. Eidanger Fotball-stilen har som hovedknagger 1:4:3:3 basert på soneforsvar og en variasjon mellom ballbesittende i etablert spill og hurtig spill i lengderetning, bør imidlertid ligge i bunnen. Andre viktige momenter bør være frispilling fra keeper og utvikle den teknisk/taktiske dimensjonen hos enkeltspilleren. Vi ønsker også å holde ballen mest mulig langs bakken og i laget, men ser også behov for å spille kynisk og taktisk når det er behov for det.

Dette er viktig når unge spillere skal opp å trene/evt. spille på klubbens A-lag, slik at gjenkjenning blir et viktig element.

Eidanger Fotballs A-lag ønsker å engasjere og begeistre i lokalsamfunnet og for å gjøre dette må vi skape en bedre ramme rundt våre hjemmekamper, og utvikle et A–lag, noe som gjør at folk har lyst til å komme for å se oss spille. Dette gjelder altså både det sportslige, men også det organisatoriske.

**Målsetting:**

* Rykke opp og etablere seg i 4. Divisjon i løpet av sportsplanens periode
* Være forbilder og skape større nærhet mellom A-laget og resten av Eidanger Fotball
* Sende 2 spillere til et høyere nivå i løpet av perioden
* Skape en bedre ramme rundt våre hjemmekamper
* Bruke ressurser på de yngste Eidanger spillerne, kontra det å hente spillere utenfra som tilsynelatende er like gode som våre egne.
* Det bør være en målsetting for bruk av egne juniorspillere i alle kamper med minimum 1 til 2 spillere fra start. Dette når vi spiller i 3-5 div.